Komission asetus (EY) N:o 1459/94, annettu 24 päivänä kesäkuuta 1994, Ranskan merentakaisissa departementeissa 1 päivän heinäkuuta 1994 ja 28 päivän helmikuuta 1995 välisenä ajanjaksona tuotettavista neuvoston asetuksessa (ETY) N:o 2225/86 tarkoitettua puhdistustukea saavista raakasokerin määristä ja asetuksen (EY) N:o 455/94 muuttamisesta



Virallinen lehti nro L 158 , 25/06/1994 s. 0003 - 0005

Suomenk. erityispainos Alue 3 Nide 58 s. 0148

Ruotsink. erityispainos Alue 3 Nide 58 s. 0148



KOMISSION ASETUS (EY) N:o 1459/94, annettu 24 päivänä kesäkuuta 1994, Ranskan merentakaisissa departementeissa 1 päivän heinäkuuta 1994 ja 28 päivän helmikuuta 1995 välisenä ajanjaksona tuotettavista neuvoston asetuksessa (ETY) N:o 2225/86 tarkoitettua puhdistustukea saavista raakasokerin määristä ja asetuksen (EY) N:o 455/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (EY) N:o 133/94(2), ja erityisesti sen 9 artiklan 6 kohdan, ottaa huomioon toimenpiteistä Ranskan merentakaisissa departementeissa tuotettujen sokerien myymiseksi ja niiden hintaedellytysten yhtenäistämiseksi etuuskohtelun alaisen raakasokerin kanssa 15 päivänä heinäkuuta 1986 annetun neuvoston asetuksen (ETY) N:o 2225/86(3) ja erityisesti sen 3 artiklan 2 kohdan toisen alakohdan, sekä katsoo, että asetuksen (ETY) N:o 2225/86 3 artiklassa säädetään tuen myöntämisestä Ranskan merentakaisissa departementeissa tuotetulle ja yhteisön alueella Euroopassa sijaitsevassa puhdistamossa puhdistetulle raakasokerille sen kulloisenkin määräalueen ja erikseen sen lähtöpaikan mukaan vahvistettavien määrien rajoissa; kyseisten määrien vahvistaminen on toteutettava yhteisön raakasokerin hankintataseen perusteella, Ranskan Réunionin departementin markkinointivuoden 1994/1995 lopullinen tuotanto todetaan lopullisesti vasta tammikuun 1995 loppupuolella; näin ollen olisi ensi vaiheessa säädettävä tämän määrän jakamisesta niin, että se riittää mahdollistamaan kyseisten puhdistamoiden hankinnan 1 päivän heinäkuuta 1994 ja 28 päivän helmikuuta 1995 välisenä ajanjaksona, komission asetuksilla (ETY) N:o 1786/93(4) ja (EY) N:o 455/94(5) vahvistetaan Ranskan merentakaisissa departementeissa markkinointivuonna 1993/1994 tuotettavat asetuksessa (ETY) N:o 2225/86 tarkoitettua puhdistustukea saavat raakasokerin määrät; kaikkia näitä määriä ei ole ollut mahdollista puhdistaa ajoissa, mutta koska niitä on pidettävä käyttövarastona, nämä määrät ovat oikeutettuja puhdistustukeen markkinointivuonna 1994/1995; olisi säädettävä, että kyseistä puhdistustukea sovelletaan näihin määriin markkinointivuodeksi 1993/1994 laskemalla ne mukaan asetuksen (ETY) N:o 1786/93 liitteessä I ja asetuksen (EY) N:o 455/94 liitteessä vahvistettuihin määriin, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2225/86 3 artiklan 2 kohdassa tarkoitetut sokerin määrät vahvistetaan 1 päivän heinäkuuta 1994 ja 28 päivän helmikuuta 1995 väliseksi ajanjaksoksi tämän asetuksen liitteen mukaisesti. 2 artikla Niihin asetuksen (ETY) N:o 1786/93 liitteessä I ja asetuksen (EY) N:o 455/94 liitteessä tarkoitettuihin määriin kuuluviin raakasokerin määriin, jotka puhdistetaan 1 päivästä heinäkuuta 1994, sovelletaan asetuksen (ETY) N:o 2225/86 3 artiklan mukaisesti markkinointivuonna 1994/1995 voimassa olevaa puhdistustukea. Nämä puhdistetut määrät on laskettava mukaan asetuksen (ETY) N:o 1786/93 liitteessä I ja asetuksen (EY) N:o 455/94 liitteessä markkinointivuodelle 1993/1994 vahvistettuihin määriin. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä kesäkuuta 1994. Komission puolesta René STEICHEN Komission jäsen (1) EYVL N:o L 177, 1.7.1981, s. 4 (2) EYVL N:o L 22, 27.1.1994, s. 7 (3) EYVL N:o L 194, 17.7.1986, s. 7 (4) EYVL N:o L 163, 6.7.1993, s. 11 (5) EYVL N:o L 57, 1.3.1994, s. 48 LIITE >TAULUKON PAIKKA>